Huitfeldts gate (Oslo)

Se pekerside for flere forekomster av Huitfeldts gate.

Huitfeldts gate (3–51, 4–36) er en gate i Oslo som går fra Henrik Ibsens gate til Munkedamsveien. Gaten ble i 1864 oppkalt etter sjøhelten Iver Huitfeldt.Gatens nettside

Langs gaten er for en stor del leiegårder fra siste halvdel av 1800-tallet, og mange av gårdene på oversiden (nordvestsiden) er fra helt fra 1870-årene. De fleste 1800-tallsgårdene er i varianter av nyrenessanse.

Tidligere gikk det trikk i Huitfeldts gate. Den kom fra Engens gate og svingte sørvestover i Ruseløkkveien, så opp Cort Adelers gate og ned Huitfeldts gate før den fortsatte gjennom Lassons gate og Munkedamsveien mot Skillebekk.

Drammenbanen åpnet i 1872, og Huitfeldts gate gikk først over en enkel bro over den skjæringen som jernbanen gikk gjennom. Senere ble jernbanen elektrifisert, og det oppført en fagverksbro av samme type som ved Ruseløkkveien og Munkedamsveien. Etter at Oslotunnelen ble åpnet og jernbanestrekningen inn til Vestbanestasjonen nedlagt, mistet disse broene sin funksjon, men de fleste er der fortsatt, også den ved Huitfeldts gate. Langs den nedlagte jernbanetraseen er det oppført nye bygårder langs Løkkegangen øst for Huitfeldts gate og langs Lassons gate på vestsiden. Enkelte gårder er blitt omnummerert.

Huitfeldts gate er nå enveiskjørt.

 Bygninger 
NrBildeBeskrivelse 1  Huitfeldts gate 1|100px|bottom  På denne adressen, på hjørnet mot Henrik Ibsens gate, ble det i 1876–77 oppført en bygård tegnet av August Tidemand for Peter Petersen. Tre etasjer i pusset tegl. Brukket hjørne med karnapp tilbygget i 1890 ved Bernhard Steckmest. Senere omregulert til Drammensveien 10, i dag Henrik Ibsens gate 36. Her var i en årrekke Parkkafeen, som for øvrig ble brukt som tysk restaurant under krigen. Senere var det sportsforretning her. Pascals konditori har holdt til i gateetasjen siden 1990-årene. Listeført. 2  Huitfeldts gate 2|100px|bottom  Bolig- og forretningsgård (ark. August Tidemand) oppført i 1870-årene. Omregulert til Drammensveien 8 innen 1940, i dag Henrik Ibsens gate 28. Fire etasjer med pusset fasade samt loftsetasje. Nyrenessanse. Listeført. 3  Huitfeldts gate 3|100px|bottom  Listeført bygård oppført 1877 for advokat Jacob Ihlen. Her holdt den franske legasjon til i sin tid. Gården hadde opprinnelig to etasjer, men var innredet som en representativ enebolig. Senere påbygget en etasje. 4  Huitfeldts gate 4|100px|bottom  
Listeført bygård (ark. Kristen Rivertz) oppført 1895. Fire etasjer i gulrød tegl, for en stor del upusset, samt loftsetasje. 5  Huitfeldts gate 5|100px|bottom  Listeført bygård oppført 1877. Tre etasjer med pusset fasade samt kjeller og loftsetasje. Listeføringen gjelder også bakgårdsbygning (nr. 5B). 6  Huitfeldts gate 6|100px|bottom Listeført bygård (ark. Kristen Rivertz) oppført 1895. Fire etasjer i gulrød tegl samt loftsetasje. 7  Huitfeldts gate 7|100px|bottom  
Listeført bygård oppført 1878. Tre etasjer med pusset fasade samt kjelleretasje. 8  Huitfeldts gate 8|100px|bottom  To listeførte bygårder med nr. 8A og 8B (ark. Kristen Rivertz) oppført 1895. Begge gårdene har fire etasjer samt kjeller og loftsetasje. Tre av etasjene har upusset gulrød tegl i fasaden. 9  Huitfeldts gate 9|100px|bottom  9A–C betegner en listeført bygård oppført 1877 (tidligere bare kalt nr. 9). Pusset fasade over tre etasjer samt kjeller og loftsetasje. 9D  Huitfeldts gate 9D|100px|bottom  I nr. 9D (tidligere nr. 9B) stod tidligere en bygård fra 1870-årene som ble totalskadet i brann i 2004 og revet. Nåværende gård har fem etasjer med pusset fasade. 10  Huitfeldts gate 10|100px|bottom  Bygård (ark. Kristen Rivertz) oppført 1895. Fire etasjer samt loftsetasje og kjeller, for en stor del med upusset gulrød tegl i fasaden. 11  Huitfeldts gate 11|100px|bottom  Hjørngård ved Løkkeveien (ark. August Tidemand) oppført 1875. 3 1/2 etasjer med pusse fasade. Nyrenessanse. Cora Sandel ble født her i 1880, og av andre som har bodd her, kan nevnes Kirsten Ohm og Turid Balke. Listeført. 12  Huitfeldts gate 12|100px|bottom  Hjørnegård ved Løkkeveien (ark. Carl Aaman oppført 1892–94. Fire tasjer i pusset tegl med brukket hjørne. Nyrenessanse. Bygningen måtte repareres etter Filipstad-eksplosjonen, og fasaden er noe endret i forhold til det opprinnelige. Listeført. 13  Huitfeldts gate 13|100px|bottom  Leiegård (ark. Bernhard Steckmest) oppført 1895 for Claus Fredrik Gaden. Fire etasjer i rød tegl (kvaderpusset i første) samt loftestasje og kjeller. Karakteristisk gård med fremskutt midtparti. Listeført. 14 og 16  Huitfeldts gate 14|100px|bottom  Flere bygårder tegnet av Henry Bucher og oppført 1887. Nr. 14 og 16A ligger langs Huitfeldts gate, 16B og 16C langs Krogs gate og 16D i bakgården bak B og C. Tre etasjer i pusset tegl samt loftsetajse. Alle gårdene er listeført. 15  Huitfeldts gate 15|100px|bottom  Her stod tidligere en treetasjers murgård fra 1888 med pusset fasade. Denne listeførte gården var i en årrekke tilholdssted for Pax, Dreyer og andre mindre forlag. Den hadde imidlertid setningsskader, og ble revet i 2013. Nåværende gård (ark. Jensen & Skodvin) ble oppført 2016–17. Åtte etasjer med malmfuru, glass og metall i fasaden. 40 to- og treroms leiligheter. Nominert til Oslo bys arkitekturpris 2018. 17  Huitfeldts gate 17|100px|bottom  Bolig- og forretningsgård (ark. Hjalmar S. Bakstad) oppført 1934. Ni etasjer, hvorav den øverste tilbaketrukket. Balkongene er av nyere dato. Listeført. 19  Huitfeldts gate 19|100px|bottom  Her stod tidligere en gård tegnet av Eduard Carlén og oppført i 1899. I den var Hovdes hotell. Dagens bygg ble oppført som boliggård for Landsforeningen for hjerte- og lungesyke i 1975 og ombygget i 2016. Det huser i dag et leilighetshotell. 24  Huitfeldts gate 24|100px|bottom  
Listeført bygård oppført 1890. Fire etasjer i rød tegl med gråaktig staffering og karakteristiske horisontale bånd samt loftsetasje. Totalrehabilitert 2010–11. 25  Huitfeldts gate 25|100px|bottom  Hjørnegård ved Cort Adelers gate oppført 1878. Tre etasjer i pusset tegl samt loftsetasje. Brukket hjørne. Nyrenessanse. Vernet etter Plan- og bygningsloven. 27  Huitfeldts gate 27|100px|bottom  Bygård oppført 1876. Vernet etter Plan- og bygningsloven. Tre etasjer i pusset tegl. 28  Huitfeldts gate 28|100px|bottom  Hjørnegård ved Observatoriegata (ark. Carl Aaman) oppført 1890 for kjøpmann H.O. Olsen. Fire etasjer i pusset tegl med brukket hjørne. Variert fasadedekor med pilastre, horisontale bånd og kvaderpuss. Nyrenessanse. Gården ble skadet ved Filipstad-eksplosjonen i 1943 og satt i stand igjen. Forretnings- og næringslokaler i deler av gateetasjen, for øvrig boliger. Listeført. 29  Huitfeldts gate 29|100px|bottom  Her stod en treetasjers leiegård som ble totalødelagt i Filipstad-eksplosjonen i 1943. I den bodde Mosse Jørgensen fra 1921 til 1940. Dagens boliggård ble tegnet av Jørgensens ektemann, arkitekt Kurt Jørgensen, og oppført i 1949–50. Åtte etasjer, der øverste er litt tilbaketrukket. Pusset fasade. Funkis. 30  Huitfeldts gate 30|100px|bottom  Boliggård (ark. Harald Olsen) oppført 1888 for kjøpmann H.O. Olsen Fire etasjer i pusset tegl samt loftsetasje. Dannet opprinnelig husrekkens ende mot jernbanen, men etter nedleggelsen av traseen inn mot Vestbanestasjonen er det oppført en gård inntil med adresse Løkkegangen 5. Listeført. 32A/B  Huitfeldts gate 32A/B|100px|bottom  Denne gården hadde inntil 2010-tallet nr. 36B, men er omregulert, mens tidligere nr. 32 nå har nr. 32C/D. Det dreier seg om en listeført bygård fra siste kvartal av 1800-tallet som vender mot Løkkegangen. Den hadde altså tidligere fasade mot Drammenbanen. 32C/D  Huitfeldts gate 32C/D|100px|bottom  Listeført bygård tegnet av Einar Raaum og oppført før 1897. Denne hjørnegården ved Løkkegangen (tidligere Drammenbanen) hadde inntil 2010-tallet nr. 32 uten bokstavtillegg. 33  Huitfeldts gate 33|100px|bottom  Leiegård (ark. Henry Bucher) oppført 1890 for skreddermester A. Johannesen. Fire etasjer i pusset tegl samt loftsetasje. Ganske langt fremskutte risalitter langs gatefasadene og på det brukne hjørnet. Vernet etter Plan- og bygningsloven. 34  Huitfeldts gate 34|100px|bottom  Listeført bygård tegnet av Einar Raaum og oppført 1894. 35  Huitfeldts gate 35|100px|bottom  Hjørnegård ved Reichweins gate ( ark. Rudolf Haeselich) byggemeldt 1888 for Even Johannessen Gunderud. Tre etasjer i pusset tegl samt loftsetasje. Brukket hjørne. Ominnredet 2011. Listeført. 36  Huitfeldts gate 36|100px|bottom  Bygård (ark. Carl Konopka byggemeldt 1898 og oppført for bakermester Andreas Gjørsli. Fem etasjer i nokså lys, rødaktig tegl, delvis pusset. Tilnærmet symmetrisk fasade med balkonger nær sideendene. Gården måtte repareres etter Filipstad-ulykken i 1943. Listeført. 45  Huitfeldts gate 45|100px|bottom  Boliggård (ark. N.S.D. Eckhoff) oppført 1883. Tre etasjer i pusset tegl samt loftsetajs eog kjeller. Tidligere endegård på sørsiden av jernbanen, men etter strekningens nedleggelse er det oppført et bygg med adresse Lassons gate 2–6. Listeført. 47  Huitfeldts gate 47|100px|bottom  Boliggård (ark. N.S.D. Eckhoff) oppført 1883 for byggmester Andreas I. Olsen. Tre etasjer i pusset tegl samt loftsetasje og kjeller. Karakteristisk midtparti med tempelgavl og pilastre. Listeført. 49  Huitfeldts gate 49|100px|bottom  Boliggård (ark. N.S.D. Eckhoff) oppført 1883 for byggmester Andreas I. Olsen. Tre etasjer i pusset tegl samt loftsetasje og kjeller. Har i likhet med nr. 47 et karakteristisk midtparti med tempelgavl og pilastre, men her er det mer markert med støpejernsbalkonger i to etasjer. Listeført. 51  Huitfeldts gate 51|100px|bottom  Nybarokk boliggård (ark. Olaf Boye) byggemeldt 1893 for murmester Karl Fredrik Klepzig. Fire etasjer i pusset tegl. Asymmetrisk plassert inngang til portrom, for øvrig symmetrisk fasade med midtstilte balkonger i 2. og 3. etasje. Listeført. Huser i dag utleieleiligheter.

 Referanser 
Kart fra 1900 hos Oslo byarkiv
Kart fra 1940 hos Oslo byarkiv

Geir Tandberg Steigan: Henrik Ibsens gate 36 (Arkitekturhistorie.no)
Geir Tandberg Steigan: Huitfeldts gate 12 (Arkitekturhistorie.no)
Geir Tandberg Steigan: Huitfeldts gate 13 (Arkitekturhistorie.no)
Geir Tandberg Steigan: Huitfeldts gate 28 (Arkitekturhistorie.no)
Geir Tandberg Steigan: Huitfeldts gate 33 (Arkitekturhistorie.no)
Geir Tandberg Steigan: Huitfeldts gate 35 (Arkitekturhistorie.no)
Geir Tandberg Steigan: Huitfeldts gate 36 (Arkitekturhistorie.no)
Geir Tandberg Steigan: Huitfeldts gate 47 (Arkitekturhistorie.no)
Geir Tandberg Steigan: Huitfeldts gate 49 (Arkitekturhistorie.no)
Geir Tandberg Steigan: Huitfeldts gate 51 (Arkitekturhistorie.no)
 Arkitekter: Niels Stockfleth Darre Eckhoff (1831–1914) (Arkitekturhistorie.no)

Oslo gårdkalender, s. 150.
Oslo gårdkalender, del 2, s.38. 

 V
 V

Byggeindustrien om Huitfeldts gate 15.
Backe Prosjekt om Huitfeldts gate 15.
Nordre Aker Budstikke  om kanditater til Oslo bys arkitekturpris 2018.

R21 Arkitekter om Huitfeldts gate 19.
Frogner House om Huitfeldts gate 19.
Byggeindustrien om rehabilitering av Huitfeldts gate 24.
Jf. blå minneplakett på gården.

Heimstaden  om Huitfeldts gate 51.
Jf. bilde i Digitalt museum

 Litteratur 



Kategori:Veier i Oslo
Kategori:Veier i Oslo oppkalt etter menn
Kategori:Ruseløkka